**SUGLASNOST KOJOM SE PRIHVAĆA / NE PRIHVAĆA POSTUPAK MINIMALNE SEDACIJE UNAPRIJED PRIPREMLJENOM MJEŠAVINOM DUŠIČNOG OKSIDULA I KISIKA (50:50)**

Ime i prezime pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum rođenja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MBO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime, srodstvo, zakonskog zastupnika, odnosno skrbnika za pacijente koji nisu pri svijesti, za pacijente s težom duševnom smetnjom te za poslovno nesposobnog ili maloljetnog pacijenta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MINIMALNA SEDACIJA UNAPRIJED PRIPREMLJENOM MJEŠAVINOM DUŠIČNOG OKSIDULA I KISIKA (50:50)

Inhalacija unaprijed pripremljene mješavine dušičnog oksidula i kisika (50:50) je sigurna i efektivna tehnika za smanjenje anksioznosti, pružanja analgezije te omogućuje uspješnu komunikaciju između pacijenta i zdravstvenog osoblja. Minimalna sedacija je stanje u kojem pacijent reagira normalno na govorne upute zdravstvenog osoblja. Namjera je učiniti analgeziju pacijenta, a ne uspavati. Inhalacija se obavlja putem maske za lice koja je spojena na „ventil po potrebi“ koji regulira protok smjese plinova te je otvoren samo prilikom udisaja (demand- valve) a koju pacijent sam pridržava. Takva unaprijed pripremljena smjesa plinova se može primijeniti u odraslih i djece starije od mjesec dana. Učinak je manji kod djece mlađe od tri godine.

Pacijent ne mora biti natašte.

Analgetski učinak se vidi nakon 4-5 udisaja i dostiže svoj maksimum u roku od 2-3 minute. Primjenu pripremljene mješavine dušičnog oksidula i kisika (50:50) treba nastaviti dok traje bolni postupak ili dokle god se želi da traje analgetski učinak. Nakon prestanka primjene/udisanja lijeka, njegovi učinci nestaju u roku od nekoliko minuta.

Brzo se izlučuje iz organizma nakon prestanka kratkotrajne inhalacije te su negativni psihomotorni učinci rijetko prisutni 20 minuta nakon primjene, dok njegov utjecaj na kognitivne sposobnosti može trajati i više sati.

Ako se koristi kao jedini analgetik/sedativ**,** upravljanje vozilima i rad sa složenim strojevima ne preporučuje se najmanje tijekom 30 minuta od prestanka primjene unaprijed pripremljena mješavina dušičnog oksidula i kisika (50/50), odnosno sve dok bolesnik ne povrati svoje početno mentalno stanje, koje procjenjuje kvalificirano medicinsko osoblje.

DOBROBIT- RAZLOG VRŠENJA POSTUPKA

Primjenjuje se:

* Kada je potrebno brzo i kratkotrajno otklanjanje boli, a bol je blagog do umjerenog intenziteta i ograničenog trajanja. Djelovanje na otklanjanje boli se javlja već nakon nekoliko udisaja, a učinci se povlače nekoliko minuta nakon prekida primjene.

RIZICI KOD POSTUPKA

Kontraindikacije:

Kada se udiše unaprijed pripremljena mješavina dušičnog oksidula i kisika (50/50), zbog povećane sposobnosti dušičnog oksidula da se širi, mjehurići plina (plinske embolije) i plin zarobljen u tjelesnim šupljinama mogu se rasprostraniti u tijelu.

Unaprijed pripremljena mješavina dušičnog oksidula i kisika (50/50) je kontraindicirana u sljedećim slučajevima:

-u bolesnika sa znakovima ili simptomima pneumotoraksa, pneumoperikarda, plućnog emfizema, zračne embolije ili ozljede glave.

-nakon dubokog ronjenja u moru s rizikom dekompresijske bolesti (mjehurići dušika)

-nakon izvantjelesnog krvotoka s uređajem srce

-pluća ili koronarnog premoštenja bez uređaja srce-pluća.

-u bolesnika kojima je nedavno ubrizgavan plin u intraokularni prostor (npr. SF6, C3F8) sve

dok se isti plin potpuno ne apsorbira, jer volumen plina može povećati tlak/volumen i posljedično dovesti do sljepoće.

-U bolesnika s ozbiljnom dilatacijom gastrointestinalnog trakta.

Unaprijed pripremljena mješavina dušičnog oksidula i kisika (50/50) je također kontraindicirana:

-u bolesnika sa zatajenjem srca ili srčanom disfunkcijom (npr. nakon operacije srca) kako bi

izbjegli opasnost od daljeg pogoršanja srčanih funkcija

-u bolesnika koji pokazuju znakove konfuzije ili na neki drugi način ukazuju na povišen intrakranijski tlak

-u bolesnika sa smanjenom razinom svijesti ili umanjenom sposobnošću suradnje i slijeđenja

uputa zbog opasnosti da bi dodatna sedacija dušičnim oksidulom mogla utjecati na prirodne zaštitne reflekse

-u bolesnika s dijagnosticiranim, ali neliječenim nedostatkom vitamina B12 ili folatne kiseline ili s dijagnosticiranim genetskim poremećajem enzimskog sustava koji je uključen u metabolizam tih vitamina

-u bolesnika s ozljedama lica gdje bi uporaba maske za lice mogla predstavljati poteškoće ili

rizik.

Ako uzimate druge lijekove koji utječu na mozak ili funkciju mozga npr. benzodiazepine (za smirenje) ili lijekove slične morfiju, obavijestite o tome liječnika pri pregledu. Unaprijed pripremljena mješavina dušičnog oksidula i kisika (50/50) može pojačati učinke tih lijekova te u kombinaciji s drugim sedativima ili drugim lijekovima koji djeluju na središnji živčani sustav, povećava rizik od nuspojava. Također trebate obavijestiti liječnika ako uzimate lijek koji sadrži metotreksat (npr.za liječenje reumatoidnog artritisa), bleomicin (za liječenje raka), nitrofurantoin (furadantin) ili slične antibiotike (za liječenje infekcija) ili amiodaron (za liječenje srčanih bolesti). Unaprijed pripremljene mješavine dušičnog oksidula i kisika (50/50) povećava nuspojave ovih lijekova.

Komplikacije - kao i svi lijekovi, ovaj lijek može uzrokovati nuspojave iako se one neće javiti kod svakoga. Od komplikacija možemo nabrojati koje se javljaju:

**Često** (mogu se pojaviti u do 1 na 10 osoba): vrtoglavica, lagana ošamućenost, euforija, mučnina i povraćanje;

**Manje često** (mogu se pojaviti u do 1 na 100 osoba): izrazit umor. Osjećaj pritiska u srednjem uhu, ako primjenjujete tijekom duljeg razdoblja. Razlog tome je što unaprijed pripremljena mješavina dušičnog oksidula i kisika (50/50) povećava tlak u srednjem uhu.

Nadutost, jer polako povećava volumen plina u crijevima.

**Nepoznato** (učestalost se ne može procijeniti na temelju dostupnih podataka). Učinci na koštanu srž koji mogu dovesti do anemije. Učinci na funkciju živaca, osjećaj utrnulosti i slabosti, najčešće u nogama. Razlog tome je što dušični oksidul utječe na metabolizam vitamina B i folata te inhibira jedan enzim: metionin sintetazu. Nekontrolirani pokreti koji se obično javljaju nakon hiperventilacije (prekomjerno disanje tijekom inhalacije). Respiratorna depresija. Možete osjetiti i glavobolju. Psihijatrijski učinci, kao što su psihoze, zbunjenost, tjeskoba, ovisnost.

ZAMJENSKI POSTUPCI

Intravenska anestezija - postupak kojim se pacijentu osigurava potpuno odsustvo svijesti i bola. Putem vene se primjeni intravenski anestetik.

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak **prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujem slobodnom voljom, utemeljenoj na potpunoj obaviještenosti o preporučenom dijagnostičkom/terapijskom postupku koji sam dobio/la u pisanom obliku isti postupak

**ne prihvaćam**.

Potpis bolesnika/skrbnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis i faksimil odgovornog doktora

medicine za obavljanje postupka \_\_\_\_\_\_\_\_\_\_\_\_\_\_\_\_\_\_\_\_\_ Našice, dana \_\_\_\_\_\_\_\_\_\_\_.